NAPAD lopova noževima na Seada Kolašinca, Mesuta Özila i njegovu suprugu odjeknuo je svjetskim medijima prije dva mjeseca. Lopovi su Kolašincu htjeli uzeti sat, a u međuvremenu je automobilom naišao Özil sa suprugom. Reprezentativac BiH nije dao sat već je pokušao pobjeći s Özilom u automobilu. Napadači su ih pratili na mopedima pa je u jednom trenutku Kolašinac goloruk izašao iz vozila i otjerao napadače.

Dua orang bernama Ashley Smith dan Jordan Northover telah ditetapkan bersalah atas percobaan perampokan yang dilakukan terhadap Mesut Özil dan Sead Kolasinac. [@metpoliceuk] pic.twitter.com/83mo4dzmBn — Gooners Report Indo (@Gooners_Report) November 7, 2019

Danas je izrečena kazna za jednog od napadača. Ashley Smith (30) osuđen je na deset godina zatvora.

Smith je s partnerom Jordanom Northoverom pokušao krajem srpnja ove godine opljačkati zvijezde Ozila i Kolašinca, ali dvojac nije računao da će reprezentativac BiH nasrnuti na naoružane pljačkaše, spasivši tako sebe, a prije svega Ozila koji je upravljao Mercedesom u datom trenutku.

Lopovi su koristili ukradeni moped, imali su kacige i tamnu odjeću kako bi sakrili svoj identitet, no na kraju su uhićeni.

Tekst se nastavlja ispod oglasa

Zbog pokušaja pljačke na igrače Arsenala, Smith je osuđen na 10 godina zatvora, a njegova je majka, pišu engleski mediji, tijekom izricanja presude urlala i molila oprost za svog sina.

Nešto kasnije sudit će se i njegovom partneru u ovom zločinu, a prilikom današnje presude Smithu sudac je kazao da je "Kolašinac bio nevjerojatno hrabar kada se ispriječio pred naoružanim lopovima".

Ashley Smith (left) has been jailed for 10 years after attempting to rob Mesut #Özil & Sead #Kolasinac of luxury watches worth £200k. Jordan Northover (right) to be sentenced at a later date. [PA]. pic.twitter.com/9bZxX7yFwg — Arsène's Son 🎈 (@hughwizzy) November 8, 2019